
Проект на Постановление на Министерския съвет за изменение и допълнение на Устройствения правилник на Държавен фонд „Земеделие”, приет с Постановление № 274 на Министерския съвет от 2025 г. (обн., ДВ, бр. 105 от 2025 г.)

	
	

	Лица за контакт:
	Телефон и електронна поща:

	Ива Зарева – главен юрисконсулт в дирекция „Правна“, Държавен фонд „Земеделие“;
	02 420 1370
iva_zareva@dfz.bg 

	Мария Гочева – юрисконсулт в дирекция „Правна“, Държавен фонд „Земеделие“.
	02 420 1650
mariya_gocheva@dfz.bg

	1. Проблем/проблеми за решаване: 
Необходимост организационно преструктуриране и функционално оптимизиране на администрацията на Държавен фонд „Земеделие“ 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Проектът на Постановление на Министерския съвет е разработен в съответствие с политиката на Министерския съвет за повишаване ефективността в държавната администрация, оптимизиране на административните структури и подобряване на качеството на провежданите публични политики, като предлаганите с проекта нормативни промени са първият етап от изпълнението на посочената политика на правителството. 
В тази връзка е извършен преглед на функциите на Държавен фонд „Земеделие“ съобразно нормативните актове, регламентиращи дейността му, както и на организацията и начина за тяхното изпълнение. Обект на прегледа е и доколко съществуващата организационно-управленска структура на Държавен фонд „Земеделие“ съответства на характера и обема на изпълняваните функции и дейности, и създава необходимите условия за тяхното ефективно и ефикасно осъществяване. Извършен е анализ на наличната щатна численост, включително на незаетите щатни бройки и на служителите, за които са налице предпоставки за прекратяване на служебните правоотношения във връзка с придобито право на пенсия за осигурителен стаж и възраст. Направен е анализ на необходимостта от запазване на съответните щатни бройки и на възможното отражение на тяхното съкращаване върху способността и капацитета на администрацията да изпълнява възложените ѝ функции.
Установена е необходимост от цялостно организационно преструктуриране и функционално оптимизиране на администрацията с оглед повишаване на ефективността при изпълнение на нормативно възложените функции на Държавен фонд „Земеделие“ като Разплащателна агенция, орган по прилагане на държавните помощи и кредитните схеми в земеделието, както и на останалите му функции, определени със Закона за подпомагане на земеделските производители и правото на ЕС за привеждане на структурата му в съответствие със съвременните модели и изисквания за управление на административните процеси.
Анализът на дейността показва необходимост от оптимизиране на организацията по администриране на държавните помощи, кредитните схеми и компенсациите, както и от укрепване на административния капацитет на звената, изпълняващи хоризонтални функции в областта на управлението на човешките ресурси, обществените поръчки и финансовото управление. Предвид обемът, спецификата и сложност на дейностите, свързани с управлението и контрола на средствата от Европейския съюз и държавния бюджет, е необходимо организационната структура да бъде приведена в съответствие със съвременните принципи на функционално управление и ясно разпределение на компетентностите.
Предлаганият проект не променя нормативно определените функции на Държавен фонд „Земеделие“. Същият цели създаването на по-ефективна организационна структура, която да осигури по-доброто изпълнение на тези функции чрез функционално преструктуриране на администрацията, оптимизиране на административните процеси и по-ефективно разпределение на човешкия ресурс. Отчетена е и необходимостта от обновяване на експертния състав и осигуряване на приемственост, промените създават предпоставки за по-балансирано съчетаване на натрупания професионален и институционален опит с привличането и развитието на нов експертен потенциал.
Промените, които се предлагат са насочени към оптимизиране на структурата и числеността на персонала с 120 щатни бройки, което при настоящия числен състав от 1693 бройки на ДФ „Земеделие“ представлява намаление от 7.09 %. От съкратените бройки 50 са на служители, които са придобили право на пенсия за осигурителен стаж и възраст и 70 са незаети щатни бройки. В част от дирекциите се установява наличието на незаети щатни бройки и също е идентифицирана възможност за закриване на щатни бройки, заемани от служители, придобили право на пенсия за осигурителен стаж и възраст. Предвижда се оптимизиране на числеността и вътрешното разпределение на персонала, съобразено с реално изпълняваните функции, натовареността и необходимостта от адекватно кадрово обезпечаване на приоритетните дейности, включително чрез съкращаване на незаети щатни бройки и предприемане на действия по оптимизиране на числеността с оглед естественото освобождаване на ресурс. При определяне на необходимата численост е отчетен и кадровият състав на служителите, за които са налице предпоставки за прекратяване на служебните правоотношения във връзка с придобито право на пенсия за осигурителен стаж и възраст. Предлаганите с проекта на постановление на Министерския съвет изменения в Устройствения правилник на Държавен фонд „Земеделие“ ще допринесат за повишаване на ефективността на административната дейност и ще създадат условия за по-оптимално използване на човешките ресурси, съобразено с реалната потребност от кадрово обезпечаване на отделните дейности. Очаква се оптимизирането на числеността и вътрешното разпределение на персонала да допринесе за намаляване на административните разходи и оптимизиране на разходите за персонал.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да се реши в рамките на съществуващата нормативна уредба чрез промяна в организацията на работа.
1.3. Посочете защо действащата нормативна рамка не позволява решаване на проблема/проблемите.
Устройственият правилник е акт на Министерския съвет и за да се решат проблемите се налагат изменения с постановление.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Предложените нормативни промени не произтичат от нормативни актове от по-висока степен или актове на правото на Европейския съюз.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на нормативния акт, както и анализи за изпълнението на политиката.

	2. Цели:
Цел 1: „Подобряване на координацията между централното управление и териториалните звена“. 
Цел 2: „Повишаване ефективността на административната дейност.“

	3. Заинтересовани страни: 
Министерство на земеделието и храните
Държавен фонд „Земеделие“ Централното управление и 28 областни дирекции
Косвено заинтересовани страни:
[bookmark: _Hlk238561992]Земеделски стопани, юридически и физически лица, юридически лица с нестопанска цел и общини, настоящи и потенциални бенефициенти на мерките по Програмата за развитие на селските райони 2014 – 2020 г. и Стратегическия план за развитие на земеделието и селските райони на Република България за периода 2023 – 2027 г. – между 60 и 70 000 ФЛ, ЕТ и ЮЛ.  
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие“:
Описание:
Продължава да се прилага действащият Устройствен правилник на Държавен фонд „Земеделие“ и се запазва съществуващата организационна структура, начинът на разпределение на функциите между отделните административни звена и действащата численост на персонала.
При този вариант на действие няма да се постигне оптимизиране на структурата и числеността на персонала на Държавен фонд „Земеделие“. В дирекциите на фонда ще продължи съществуването на незаети щатни бройки. Това няма да позволи своевременно адаптиране на структурата и кадровия ресурс към актуалните потребности, натовареността и променящия се обхват на изпълняваните функции. Ще останат ограничени възможностите за оптимизиране на числеността и разходите за персонал, както и за насочване на човешки ресурс към приоритетни и нововъзникващи дейности.
Положителни (икономически/социални/екологични) въздействия:
Няма идентифицирани положителни въздействия.
Отрицателни (икономически/социални/екологични) въздействия:
Ако не се предприемат предвидените промени нямат да бъдат създадени необходимите организационни предпоставки за повишаване на ефективността при разработването и изпълнението на политиките и за повишаване на производителността на администрацията. Запазването на съществуващата структура няма да позволи реализирането на потенциала за намаляване на административните разходи и оптимизиране на разходите за персонал чрез по-ефективно разпределение на човешките ресурси. Липсата на преструктуриране на административни нива ще е пречка за реализиране на пряко намаляване на разходите за персонал.
Специфични въздействия:
Няма идентифицирани
Въздействия върху малките и средните предприятия:
Няма идентифицирано въздействие върху малки и средни предприятия
Административна тежест:
Няма идентифицирана административна тежест. 
Вариант 2 „Приемане на проект на Постановление на Министерския съвет за изменение и допълнение на Устройствения правилник на Държавен фонд „Земеделие“.
При този вариант на действие ще се оптимизира и структурата и числеността на персонала със 120 щатни бройки, което при настоящия числен състав на Държавен фонд „Земеделие“ представлява намаление от 7.09 %. От тях 50 бройки са на служители, които са придобили право на пенсия за осигурителен стаж и възраст и 70 са незаети щатни бройки. Ще бъде постигнато оптимизиране на числеността и вътрешното разпределение на персонала, съобразено с реално изпълняваните функции, натовареността и необходимостта от адекватно кадрово обезпечаване на приоритетните дейности.
Проектът предвижда преструктуриране на администрацията чрез преминаване към функционален модел на управление. В тази връзка се предлага създаването на Главна дирекция „Заявяване, оторизация и проследяване“ и Главна дирекция „Проверка на изпълнението и контрол“, чрез които се обособяват основните функционални направления в дейността на фонда, запазвайки териториалното му присъствие чрез териториални звена в областните центрове. Установяването на предлагания модел на функционална организация предлага, както предимствата от единна централизирана координация на извършваните дейности, така и необходимостта от осигуряване на непосредствен достъп на земеделските стопани и останалите ползватели на услуги до административното обслужване. 
За новосъздадената главна дирекция „Заявяване, оторизация и проследяване“ е предвидена с численост 553 щатни бройки, от които 9 щатни бройки в централното управление и 544 щатни бройки в 27 териториални звена. Главната дирекция ще осигурява цялостната организация и координация на дейностите, свързани със заявяването, административното обслужване, оторизацията и проследяването на изпълнението на задълженията на кандидатите и ползвателите, като същевременно ще осъществява и методическо ръководство и надзор върху работата на териториалните звена. Обособяването на посочените дейности в единна функционално обособена структура ще създаде условия за по-ясно разпределение на отговорностите, последователност и еднаквост при прилагането на процедурите, както и за по-добра координация между централното управление и териториалните звена. Очаква се това да допринесе за по-бързо и ефективно обработване на заявленията, по-добро проследяване на административните процеси и повишаване качеството на обслужването и управлението на финансовото подпомагане.
Проектът на постановление предвижда обособяване на единна специализирана структура, която да осигурява организацията и координацията на дейностите по извършване на проверки на място, последващ контрол и наблюдение на изпълнението на задълженията на кандидатите и ползвателите на подпомагане чрез обособяване на Главна дирекция „Проверка на изпълнението и контрол“. Предвидената численост на главната дирекция е 326 щатни бройки, от които 46 щатни бройки в Централното управление и 280 щатни бройки в 11 териториални звена. Обединяването на контролните дейности в рамките на самостоятелна функционално обособена структура ще създаде условия за по-ясно разграничаване на административните и контролните функции, по-добра организация и проследимост на извършваните проверки и прилагане на единен подход при осъществяване на контролната дейност. Очаква се промяната да допринесе за повишаване на ефективността на контрола и за укрепване на механизмите за управление на риска.
Проектът предвижда обединяване на съществуващите структури, ангажирани с администрирането на държавните помощи, инвестиционните кредити и компенсациите, в дирекция „Държавни помощи, кредитни схеми и компенсации“. По този начин ще се създаде единна организационна рамка за управление на инструментите за подпомагане, финансирани от държавния бюджет, което ще създаде условия за по-добра координация и последователност при разработването и прилагането на съответните схеми. Обединяването на дейностите ще допринесе и за ограничаване на припокриването на функции между отделните административни звена и за по-ефективно използване на наличния административен ресурс.
Наред с това проектът предвижда прецизиране на функциите и компетентностите на отделните административни звена и усъвършенстване на вътрешната организация на работа. В резултат се създават предпоставки за по-гъвкаво управление на процесите и за по-ефективно използване на наличния административен капацитет.
Предлаганите с проекта на постановление на Министерския съвет изменения в Устройствения правилник на Държавен фонд „Земеделие“ ще се повиши ефективността на административната дейност, ще се създадат условия за постигне на оптимално използване на човешките ресурси, намаляване на административните разходи и оптимизиране на разходите за персонал. Ще се осигури по-ефективна организация на дейността, функциите и правомощията на структурните звена в администрацията на фонда в съответствие с действащата нормативна уредба и възложените му със закон функции.
[bookmark: _GoBack]Положителни (икономически/социални/екологични) въздействия:
Приемането на проекта ще допринесе за по-добро разпределение на отговорностите, повишаване на капацитета на ключови звена и постигане на по-висока степен на институционална гъвкавост. Очаква се повишаване на правната сигурност, предвидимостта и качеството на административното обслужване, както и в укрепване на административния капацитет на институцията.
Намаляване на числеността на персонала ще създаде занапред условия за намаляване на бюджетните разходи и оптимизиране на разходите за персонал. 
Отрицателни (икономически/социални/екологични) въздействия:
Ще е налице отрицателно въздействие върху бюджета през 2026 г. поради извършването на приблизителен разход в размер на 782 000 евро, свързан с изплащане на обезщетения по чл. 106, ал. 3 от ЗДСл и обезщетения за неизползван отпуск на 50 служители, които са с придобито право на пенсия за осигурителен стаж и възраст. 
Специфични въздействия:
Не са идентифицирани специфични въздействия.
Въздействия върху малките и средните предприятия:
Няма въздействие върху малки и средни предприятия. 
Административна тежест:
Няма идентифицирана административна тежест.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.

	
	Вариант 1
„Без действие“
	Вариант 2

	Ефективност
	Цел 1: 
	Ниска
	Висока 

	
	Цел 2: 
	Ниска 
	Висока 

	Ефикасност
	Цел 1: 
	Ниска
	Висока 

	
	Цел 2:
	Ниска
	Висока 

	Съгласуваност
	Цел 1: 
	Ниска 
	Висока 

	
	Цел 2: 
	Ниска
	Висока 






	6. Избор на препоръчителен вариант:
В хода на анализа се установи, че изборът на Вариант 2 „Приемане на проект на Постановление на Министерския съвет за изменение и допълнение на Устройствения правилник на Държавен фонд „Земеделие” би бил най-подходящ за прилагане.
Аргументите за това са свързани със следното: 
1. Вариант 2 се отличава с най-висока степен на ефективност, във връзка с неговата целесъобразност и с най-висок потенциал за постигане на целите. 
2. Вариант 2 се характеризира с най-висока степен на ефикасност сред идентифицираните варианти на действие с оглед на ефекта за заинтересованите страни и за обществото. 
3. Вариант 2 съдържа най-голям потенциал за изпълнение на държавната политика, насочена към оптимизиране на административните структура, повишаване на ефективността на административната дейност и осигуряване на устойчив административен капацитет. 

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът на Постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество
1.6. В случай че се изменят регулаторни режими или административни услуги, посочете промяната.
Не се изменят регулаторни режими или административни услуги.

	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.

	7. Консултации:
Съгласно разпоредбата на чл. 26, ал. 3 от Закона за нормативните актове по проекта на акт ще бъдат проведени обществени консултации като проектът на постановление, докладът към него, частичната предварителна оценка на въздействието и становището на дирекция „Координация и модернизация на администрацията“ в администрацията на Министерския съвет ще бъдат публикувани на Портала за обществени консултации и на интернет страницата на Министерството на финансите за срок от 30 дни.

	8. Приемането на нормативния акт произтича ли от правото на Европейския съюз?



	9. Изисква ли се извършване на цялостна предварителна оценка на въздействието поради очаквани значителни последици?



	10. Приложения:
Няма 

	11. Информационни източници:
Няма

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Иван Боянов – директор на дирекция „Правна“, Държавен фонд „Земеделие“, 

